text: Tre biler stod i flammer
  26 marts 2017 kl. 06.21
  En bil i Vejle blev natten til søndag brændt af. Flammerne fra ilden spredte sig til to andre biler i nærheden. Politiet tror, at der er tale om en påsat brand. 
  Lidt før kl. 01 i nat fik politiet en melding om, at en personbil på Finlandsvej i Vejle stod i flammer. Ilden var så voldsom, at flammerne fik fat i to andre biler, der også blev beskadiget.
  Den udbrændte bil er nu i politiets varetægt for at blive undersøgt nærmere af brandteknikere. 
  - Det er underligt, hvis der bare går ild i en bil - så vi har en formodning om, at den er påsat, siger vagtchefen ved Sydøstjyllands Politi.
  